CELEX: 62014TN0810
Language: et
Date: 2014-12-12 00:00:00
Title: Kohtuasi T-810/14: 12. detsembril 2014 esitatud hagi – Portugal versus komisjon

23.2.2015   
            
            
               ET
            
            
               Euroopa Liidu Teataja
            
            
               C 65/40
            
         12. detsembril 2014 esitatud hagi – Portugal versus komisjon
   (Kohtuasi T-810/14)
   (2015/C 065/55)
   Kohtumenetluse keel: portugali
   
      Pooled
   
   
      Hageja: Portugali Vabariik (esindajad: L. Inez Fernandes, J. Arsénio de Oliveira ja S. Nunes de Almeida)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni peasekretariaadi väljastatud maksenõue, mis sisaldub 6. oktoobri 2014. aasta kirjas 2014D/14507, ja
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimene väide, et komisjon on usurpeerinud Euroopa Liidu kohtumõistmise pädevuse, mistõttu tal puudus pädevus.
            
         
               2.
            
            
               Teine väide, et on rikutud aluslepinguid või nende mis tahes rakendussätteid, sest akti aluseks on Euroopa Kohtu otsusest kohtuasjas C-292/11 tulenevate tagajärgede kunstlik eristamine.
            
         
               3.
            
            
               Kolmas väide, et on rikutud res judicata põhimõtet, sest aktiga on rikutud aluslepinguid või nende mis tahes rakendussätteid.
            
         
               4.
            
            
               Neljas väide, et on rikutud õiguskindluse, õigussuhete stabiilsuse ja õiguspärase ootuse kaitse põhimõtteid, mis on ette nähtud Euroopa Liidu õiguses.
            
         
               5.
            
            
               Viies väide, et on rikutud ühe teo eest kaks korda karistamise keelu põhimõtet, mis takistab uue üksikaktiga saavutada seda, mida ei saavutatud varem tühistavate kohtuotsustega.
            
         
               6.
            
            
               Kuues väide, et on rikutud liikmesriikide ja komisjoni vahelist pädevuse jaotust, mistõttu viimasel puudus pädevus, sest ta püüdis piirata liikmesriikide õigust määratleda vacatio legis’e mõistlik kestus.